Lav et referat af nedenstående tekst:

Tekst:
Sommervarmen er over landet, og de sidste dage har budt på de hidtil højeste temperaturer i år. Det meget solrige og varme vejr sætter også sit præg på temperaturen i vores farvande, der nu også er hastigt stigende. Lørdag nåede badevandstemperaturen en milepæl, da gennemsnitstemperaturen langs de danske strande blev målt til over 19 grader. Det er netop definitionen på en "badedag" – en definition, der har eksisteret på TV 2 Vejret siden TV 2 Vejrets badevandspatrulje begyndte deres målinger for 27 år siden i 1996. Bag middeltemperaturen gemmer der sig lokale udsving. De højeste vandtemperaturer finder man i de mere lavvandede fjorde, hvor vandet i Roskilde Fjord har indtaget den varme førsteplads med 23 grader. Hvis man derimod er til koldere havvand, så ville en tur i bølgen blå i Hanstholm eller Hirtshals kunne nydes i 16 grader varmt vand. Tidligste badedag i badevandspatruljens historie At middeltemperaturen så tidligt som 17. juni har overskredet 19 grader langs de danske kyster, er historisk tidligt i badevandspatruljens historie. Indtil i år var den tidligste første badedag 22. juni i 2020. Det hører dog med til statistikkerne, at badevandspatruljens målinger normalt først er startet ved begyndelsen af skolernes sommerferie. Dermed er der ikke som udgangspunkt målinger fra første halvdel af juni. Inddrager man vandtemperaturmålinger fra DMI's målere, så var den tidligste badedag i nyere tid 3. juni 2018, hvor gennemsnitstemperaturen rekordtidligt nåede 19,1 grader. Enkelte år helt uden badedage Selvom næsten alle somre siden 1996 har budt på badedage, så er der også få eksempler på år, hvor badevandet end ikke én dag, har nået 19,0 grader eller derover i gennemsnit. I løbet er badevandspatruljens 26 år er det tre gange sket, at vi ikke har haft en eneste badedag. Det var i 1998, 2000 og senest i 2017 - sidstnævnte år bød også blot på 13 meteorologiske sommerdage. Enkelte år helt uden badedage Selvom næsten alle somre siden 1996 har budt på badedage, så er der også få eksempler på år, hvor badevandet end ikke én dag, har nået 19,0 grader eller derover i gennemsnit. I løbet er badevandspatruljens 26 år er det tre gange sket, at vi ikke har haft en eneste badedag. Det var i 1998, 2000 og senest i 2017 - sidstnævnte år bød også blot på 13 meteorologiske sommerdage. Flere badedage i sigte Det varme sommervejr fortsætter som minimum nogle dage ind i næste uge. Perioder med solskin og rolige vindforhold vil medføre, at badevandet også de kommende dage med stor sandsynlighed vil holde sig over 19 grader – naturligvis med lokale forskelle. Mange steder vil man kunne nyde en tur i vandet med 20-21 grader varmt havvand.

Referat:
For første gang i år nåede temperaturen i vores farvande over 19 grader i gennemsnit.